Hjerl Hede

Hjerl Hede er et museum på Jylland i Danmark. Museet ligger i vestre del av Nordjylland, i Holstebro kommune, mellom byene Skive, Struer og Holstebro. Museet ble etablert i 1930 som et stort friluftsmuseum, som først og fremst skulle være et levende museum med aktiviteter. Hvert år, i juli måned, finner levendegjørelsen sted, med om lag 100 frivillige aktører involvert. Museet skulle vise hvordan en typisk dansk landsby utviklet seg fra 1500-tallet til ca. 1900. Museet har også en steinalderboplass, og rommer dessuten et skogmuseum. Museet ble drevet som et privat museum til 1979, hvoretter det ble et selveiende, kulturhistorisk spesialmuseum. År 2012 ble museet slått sammen med Holstebro Museum og Strandingsmuseum St. George til De Kulturhistoriske Museer i Holstebro Kommune. Referanser Eksterne lenker Offisielt nettsted (en) Hjerl Hede – kategori av bilder, video eller lyd på Commons (en) Hjerl Hede – galleri av bilder, video eller lyd på Commons Hjerl Hede Fotos fra Hjerl Hede